

**ISSN: 1857-8640 (versioni i shtypur)**

**ISSN: 1857-9396 (versioni elektronik)**

**UDC: 3(497.7:4-672 EU)**

**THIRRJE PËR DËRGIMIN E PUNIMEVE DHE ARTIKUJVE SHKENCORË**

**CENTRUM NR. 24**

Të nderuar hulumtues e shkencëtarë!

Në përgatitje e sipër është numri 24 i revistës ndërkombëtare shkencore **CENTRUM** me Bord Redaktues Ndërkombëtar, e cila botohet nga Qendra për Mirëkuptim dhe Bashkëpunim Institucional (QMBI).

Me këtë rast, ftojmë të gjithë të interesuarit që të dërgojnë punimet e tyre shkencore për botim në këtë numër të revistës.

Revista ndërkombëtare shkencore **CENTRUM** është e bazuar në Ligjin për arsim të lartë të Maqedonisë së Veriut, si dhe e regjistruar në Bibliotekën kombëtare dhe universitare “Shën Kliment Ohridski” në Shkup, me numër **ISSN: 1857-8640** **(versioni i shtypur), 1857-9396 (versioni elektronik)**, dhe me **UDC: 3 (497.7:4-672EU)**.

Revista CENTRUM është e indeksuar në:

**International Scientific Indexing**

**Advanced Science Index**

**Scope Database**

**Root Indexing**

**Google Scholar**

**Academic Resource Index**

**University Journals**

**EuroPub**

**CEEOL**

Revista CENTRUM botohet dy herë brenda një viti kalendarik.

Gjuhë zyrtare të revistës janë: shqipja, maqedonishtja dhe anglishtja. Është e hapur mundësia e botimit edhe në gjuhë tjera të huaja.

Në revistën CENTRUM mund të botohen punime shkencore të fushave të ndryshme, edhe atë:

1. Nga fusha e drejtësisë, shkencave politike dhe gazetarisë: të drejtës penale, civile, kushtetuese, administrative, ndërkombëtare, të drejtës së BE-së, të drejtave të njeriut, politikave zhvillimore, lidershipit, mediave dhe komunikimit, politikës sociale, politikave energjetike;
2. Ndikimi i procesit të integrimeve në NATO dhe BE, procesi i tranzicionit dhe reformat në aspektin politik, juridik, ekonomik dhe social;
3. Konfliktet ndërkombëtare, kontestet, negociatat, si dhe format tjera të zgjidhjes së konflikteve në rajon dhe nëpër botë;
4. Identitetet nacionale dhe mbinacionale, si dhe globalizmi;
5. Avancimi i të drejtave të njeriut, të drejtat e pakicave në vendet e rajonit, raste komparative etj.;
6. Mediat, komunikimi, liria e të shprehurit;
7. Sfera ekonomike dhe e biznesit: kriza globale ekonomike, recesioni, globalizimi, tranzicioni ekonomik, krimi ekonomik, reformat në sistemin e financave, sistemet financiare alternative, diplomacia ekonomike, menaxhmenti;
8. Aspekti filozofik dhe sociologjik i proceseve integruese dhe tranzicionit, si dhe ndikimi i tyre në shoqëritë adekuate;
9. Roli dhe ndikimi i religjionit në shoqëri;
10. Ambienti jetësor dhe kërcënimet ekologjike; shëndetësia dhe reformat në shëndetësi, sfidat e ndryshme nga fusha e mjekësisë;
11. Sfera e informatikës: E-governance, e-society, inxhineringu dhe teknologjitë, databazat dhe rrjetet;
12. Gjuhët, fati i gjuhëve nacionale në “tregun” global.

**Formati i punimit përfundimtar:**

1. Titulli i punimit duhet të jetë i shkruar në bold, me shkronja të mëdha, në gjuhën shqipe dhe gjuhën angleze. Teksti duhet të jetë i drejtuar, kurse emri i autorit i vendosur menjëherë më poshtë, kah e djathta. Titulli akademik, institucioni dhe e-adresa duhet të jenë të dhënë në fusnotën e numëruar në fund të faqes.
2. Nën titullin dhe emrin duhet të jetë i shkruar abstrakti me madhësi 10, në përbërje prej 250 fjalëve;
3. Fonti duhet të jetë Times New Roman, me madhësi 12. Tabelat, fusnotat dhe referencat tjera duhet të jenë me madhësi 10;
4. Referati duhet të jetë i shkruar në Microsoft Word, në madhësinë adekuate të faqes A4. Margjinat duhet të jenë 2,5 cm, kurse header dhe footer duhet të jenë 1,25 cm;
5. Dokumentet origjinale, fotografitë, hartat, të cilat nuk janë relevante dhe në lidhje direkte me punimin, nuk duhet të jenë të prezantuara në punim, por të njëjtat duhet të jenë të numëruara dhe të paraqiten në fund të punimit;
6. Punimi duhet të jetë 10-15 faqe;
7. Abstrakti dhe përfundimi duhet të jenë në gjuhën angleze;
8. Punimet shkencore duhet të jenë të redaktuara dhe të lektoruara;
9. Punimet shkencore duhet të recensohen nga dy profesorë të fushës;
10. Një autor ka të drejtë të merr pjesë me një punim shkencor, përveç nëse në punimin e dytë paraqitet si bashkautor.

**Datat e rëndësishme:**

Afati i fundit për dërgimin e punimeve: **15 nëntor 2025**

Data e shtypit: **31 dhjetor 2025**

**Pagesa:**

Publikimi i punimit shkencor kushton **100 Euro,** ndërsa **50 Euro** për çdo bashkautor.

Pagesa e mjeteve brenda Republikës së Maqedonisë së Veriut duhet të bëhet në xhirollogarinë:

**CRIS Skopje** (denarë)

**270.0656088101.26**

**Halkbank AD Skopje**

Pagesa prej jashtë Republikës së Maqedonisë së Veriut:

**CRIS Skopje** (valutë e huaj)

**Iban: MK07270722000016855**

**Swift: EXPCMK22**

**Halkbank AD Skopje**

**Vërejtje:**

**Autori/ët jashtë Republikës së Maqedonisë së Veriut duhet të paguajnë 10 Euro shtesë, me qëllim të dërgimit të numrit përkatës të revistës në adresën e tyre personale.**

Versionin elektronik të revistës mund ta ndiqni në linkun: **http://www.centrum.mk/**

Punimet e juaja shkencore duhet t’i dërgoni në e-mailin: **centrum.qmbi@gmail.com**